ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାଳଦୀପ ରାଷ୍ଟ୍ରପତିଙ୍କ ଔପଚାରିକ ଭାରତ ଗସ୍ତର ପରିଣାମ ସୂଚୀ
କ) ପ୍ରକଳ୍ପ ଶିଳାନ୍ୟାସ/ସମୀକ୍ଷା
୧. ଭାରତ ଦ୍ୱାରା ଅନୁଦାନପ୍ରାପ୍ତ ୫୦୦ ମିଲିୟନ ଆମେରିକୀୟ ଡଲାରର ଗ୍ରେଟଲ ମାଲେ ସଂଯୋଗୀକରଣ ପ୍ରକଳ୍ପର କଂକ୍ରିଟ କାମ- ସ୍ଥାୟୀ କାମ ଆରମ୍ଭର ପ୍ରତୀକ
୨. ଏକ୍ସିମ ବ୍ୟାଙ୍କ ଅଫ ଇଣ୍ଡିଆ ବାୟର୍ସ କ୍ରେଡିଟ ଫାଇନାନ୍ସ ଅନ୍ତର୍ଗତ ୨୨୭ ମିଲିୟନ ଆମେରିକୀୟ ଡଲାର ପୁଞ୍ଜି ବିନିଯୋଗରେ ହୁଲହୁମାଲେ ଠାରେ ନିର୍ମିତ ହେଉଥିବା ୪୦୦୦ ସାମାଜିକ ଆବାସ ୟୁନିଟର ପ୍ରଗତି ସମୀକ୍ଷା
୩. ଆଡ୍ଡୁ ସଡକ ସମେତ ୩୪ ଦ୍ୱୀପରେ ପୁର୍ନବାସନ, ଜଳ ଓ ପରିମଳ ଏବଂ ଶୁକ୍ରବାର ମସଜିଦ ପୁନରୁଦ୍ଧାର ପ୍ରକଳ୍ପ ସହ ଭାରତ ମାଳଦୀପ ବିକାଶ ସହଯୋଗ ସମୀକ୍ଷା
ଖ) ରାଜିନାମା/ଏମଓୟୁ ଆଦାନପ୍ରଦାନ
୧. ମାଳଦୀପ ସ୍ଥାନୀୟ ପରିଷଦ ସଦସ୍ୟ ଓ ମାଳଦୀପ ମହିଳା ବିକାଶ ସମିତିଙ୍କ ଦକ୍ଷତା ବିକାଶ ଓ ତାଲିମ ପାଇଁ ଏନଆଇଆରଡିପିଆର, ଭାରତ ଓ ମାଳଦୀପର ସ୍ଥାନୀୟ ସରକାରୀ କର୍ତ୍ତୃପକ୍ଷଙ୍କ ମଧ୍ୟରେ ରାଜିନାମା
୨. ସମ୍ଭାବ୍ୟ ମାଛଧରା ଅଞ୍ଚଳ ପୂର୍ବାନୁମାନ ଦକ୍ଷତା ବିକାଶ ଓ ତଥ୍ୟ ଆଦାନପ୍ରଦାନ ଓ ସାମୁଦ୍ରିକ ବିଜ୍ଞାନ ଗବେଷଣା ପାଇଁ ଆଇଏନସିଓଆଇଏସ, ଭାରତ ଏବଂ ମତ୍ସ୍ୟ ମନ୍ତ୍ରାଳୟ, ମାଳଦୀପ ମଧ୍ୟରେ ରାଜିନାମା
୩. ସାଇବର ସୁରକ୍ଷା କ୍ଷେତ୍ରରେ ସହଯୋଗ ପାଇଁ ସିଇଆରଟି- ଇଣ୍ଡିଆ ଓ ଏନସିଆଇଟି, ମାଳଦୀପଙ୍କ ମଧ୍ୟରେ ରାଜିନାମା
୪. ବିପର୍ଯ୍ୟୟ ପ୍ରବନ୍ଧନ କ୍ଷେତ୍ରରେ ସହଯୋଗ ପାଇଁ ଏନଡିଏମଏ, ଭାରତ ଓ ଏନଡିଏମଏ, ମାଲଦୀପଙ୍କ ମଧ୍ୟରେ ରାଜିନାମା
୫. ମାଲଦୀପ ପୁଲିସ ଭିତ୍ତିଭୂମି ପାଇଁ ୪୧ ମିଲିୟନ ଆମେରିକୀୟ ଡଲାର ବାୟର୍ସ କ୍ରେଡିଟ ଫାଇନାନ୍ସିଂ ପାଇଁ ଏକ୍ସିମ ବ୍ୟାଙ୍କ ଭାରତ ଓ ଅର୍ଥ ମନ୍ତ୍ରାଳୟ, ମାଳଦୀପଙ୍କ ମଧ୍ୟରେ ବୁଝାମଣା
୬. ହୁଲହୁମାଲେ ଠାରେ ଅତିରିକ୍ତ ୨ ହଜାର ସାମାଜିକ ଆବାସ ୟୁନିଟ ନିର୍ମାଣ ପାଇଁ ୧୧୯ ମିଲିୟନ ଆମେରିକୀୟ ଡଲାର ବାୟର୍ସ କ୍ରେଡିଟ ଫଣ୍ଡିଂ ଅନୁମୋଦନ ନିମନ୍ତେ ଏକ୍ସିମ ବ୍ୟାଙ୍କ ଭାରତ ଓ ଅର୍ଥ ମନ୍ତ୍ରାଳୟ, ମାଳଦୀପ ମଧ୍ୟରେ ରାଜିନାମା
ଗ) ଘୋଷଣା
୧. ମାଳଦୀପରେ ଭିତ୍ତିଭୂମି ପ୍ରକଳ୍ପଗୁଡିକୁ ପାଣ୍ଠି ଯୋଗାଇବା ପାଇଁ ୧୦୦ ମିଲିୟନ ଆମେରିକୀୟ ଡଲାରର ନୂତନ କ୍ରେଡିଟ ଲାଇନ ସୃଷ୍ଟି
୨. ଲାଇନ ଅଫ କ୍ରେଡିଟ ଅନ୍ତର୍ଗତ ୧୨୮ ମିଲିୟନ ଆମେରିକୀୟ ଡଲାର ହନିମଧୁ ବିମାନବନ୍ଦର ବିକାଶ ପ୍ରକଳ୍ପ ପାଇଁ ଇପିସି କଣ୍ଟ୍ରାକ୍ଟ ପ୍ରଦାନକୁ ଅନୁମୋଦନ
୩. ଲାଇନ ଅଫ କ୍ରେଡିଟ ଅନ୍ତର୍ଗତ ୩୨୪ ମିଲିୟନ ଆମେରିକୀୟ ଡଲାର ଗୁଲିଫାହଲୁ ବନ୍ଦର ବିକାଶ ପ୍ରକଳ୍ପ ପାଇଁ ଡିପିଆର ଓ ଟେଣ୍ଡର ପ୍ରକ୍ରିୟାକୁ ଅନୁମୋଦନ
୪. ଲାଇନ ଅଫ କ୍ରେଡିଟ ଅନ୍ତର୍ଗତ ୩୦ ମିଲିୟନ ଆମେରିକୀୟ ଡଲାର କ୍ୟାନ୍ସର ହସ୍ପିଟାଲ ପ୍ରକଳ୍ପ ପାଇଁ ବ୍ୟବହାର୍ଯ୍ୟତା ରିପୋର୍ଟ ଓ ବିତ୍ତୀୟ ଆବଶ୍ୟକତାକୁ ଅନୁମୋଦନ
୫. ୬. ହୁଲହୁମାଲେ ଠାରେ ଅତିରିକ୍ତ ୨ ହଜାର ସାମାଜିକ ଆବାସ ୟୁନିଟ ନିର୍ମାଣ ପାଇଁ ୧୧୯ ମିଲିୟନ ଆମେରିକୀୟ ଡଲାର ବାୟର୍ସ କ୍ରେଡିଟ ଫଣ୍ଡିଂ ଅନୁମୋଦନ ନିମନ୍ତେ ଏକ୍ସିମ ବ୍ୟାଙ୍କ ଭାରତ ଓ ଅର୍ଥ ମନ୍ତ୍ରାଳୟ, ମାଳଦୀପ ମଧ୍ୟରେ ରାଜିନାମା
୬. ଭାରତ ଓ ମାଳଦୀପ ମଧ୍ୟରେ ଟିକସ ମୁକ୍ତ ଟୁନା ରପ୍ତାନୀ ସୁବିଧା
୭. ପୂର୍ବରୁ ମାଳଦୀପ ଜାତୀୟ ସେନା ବାହିନୀକୁ ପ୍ରଦାନ କରାଯାଇଥିବା ସିଜିଏସ ହୁରାଭି ବଦଳରେ ଆଉ ଏକ ଜାହାଜ ଯୋଗାଣ
୮. ମାଳଦୀପ ଜାତୀୟ ସେନା ବାହିନୀକୁ ଦ୍ୱିତୀୟ ଲ୍ୟାଣ୍ଡିଂ କ୍ରାଫ୍ଟ ଆସଲ୍ଟ  ଯୋଗାଣ
୯. ମାଳଦୀପ ଜାତୀୟ ସେନା ବାହିନୀକୁ ୨୪ଟି ୟୁଟିଲିଟି ଭେହିକିଲ ଉପହାର
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଗତ ୨୪ ଘଣ୍ଟାରେ ୬୦,୭୫୩ ନୂଆ କରୋନା ସଂକ୍ରମିତ
ଦେଶରେ ସକ୍ରିୟ କରୋନା ମାମଲା ୭,୬୦,୦୧୯କୁ ହ୍ରାସ, ୭୪ ଦିନରେ ସର୍ବନିମ୍ନ
ଗତ ୩୭ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ୯୬.୧୬%କୁ ବୃଦ୍ଧି
ଦୈନିକ ପଜିଟିଭିଟି ହାର ଏବେ ଅଛି ୨.୯୮%, କ୍ରମାଗତ ୧୨ ଦିନଧରି ଏହା ୫%ରୁ ତଳେ ରହିଛି
ଭାରତରେ ଦୈନିକ କୋଭିଡ ସଂକ୍ରମିତଙ୍କ ସଂଖ୍ୟା କ୍ରମାଗତ ଭାବେ ହ୍ରାସ ପାଇବାରେ ଲାଗିଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୬୦,୭୫୩ ନୂଆ କରୋନା ମାମଲା ଆସିଛି ।
କ୍ରମାଗତ ଗତ ୧୨ ଦିନ ଧରି ଦୈନିକ ନୂଆ ସଂକ୍ରମଣ ୧ ଲକ୍ଷ ତଳେ ରହୁଛି । କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କ ମିଳିତ ପ୍ରଚେଷ୍ଟାରେ ଏହା ସମ୍ଭବ ହୋଇପାରିଛି ।
ସକ୍ରିୟ କରୋନା ମାମଲା ମଧ୍ୟ ଭାରତରେ କ୍ରମାଗତ ଭାବେ ହ୍ରାସ ପାଉଛି । ଦେଶରେ ଏବେ ସକ୍ରିୟ ମାମଲା ରହିଛି ୭,୬୦,୦୧୯ । ୭୪ ଦିନ ମଧ୍ୟରେ ଏହା ସର୍ବନିମ୍ନ ସକ୍ରିୟ କରୋନା ମାମଲା ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୩୮,୬୩୭ ହ୍ରାସ ହୋଇଛି ଏବଂ ଏବେ ସକ୍ରିୟ ମାମଲା ଦେଶର ମୋଟ ପଜିଟିଭ ମାମଲାର ମାତ୍ର ୨.୫୫% ରହିଛି ।
ଭାରତରେ ଦୈନିକ ଅଧିକରୁ ଅଧିକ ଲୋକ କୋଭିଡ-୧୯ ସଂକ୍ରମଣରୁ ସୁସ୍ଥ ହେଉଥିବାରୁ ଗତ ୩୭ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ଆସୁଥିବା ନୂଆ ମାମଲା ତୁଳନାରେ ଅଧିକ ରହିଛି ଏବଂ ଗତ ୨୪ ଘଣ୍ଟା ମଧ୍ୟରେ ୯୭,୭୪୩ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟାରେ ଦୈନିକ ନୂଆ କରୋନା ମାମଲା ତୁଳନାରେ ଅଧିକ ପ୍ରାୟ ୩୭ ହଜାର  ଲୋକ ସୁସ୍ଥ ହୋଇପାରିଛନ୍ତି ।
କରୋନା ମହାମାରୀ ଆରମ୍ଭ ହେବା ପରେ ଏ ପର୍ଯ୍ୟନ୍ତ ୨,୮୬,୭୮,୩୯୦ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୯୭,୭୪୩ ଜଣ ସୁସ୍ଥ ହୋଇଛନ୍ତି । ଏହାଦ୍ୱାରା ଦେଶରେ ସୁସ୍ଥତା ହାର ୯୬.୧୬%କୁ ବୃଦ୍ଧି ପାଇଛି ଏବଂ ଏହା କ୍ରମାଗତ ବୃଦ୍ଧି ପାଉଛି ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଗତ ୨୪ ଘଣ୍ଟା ମଧ୍ୟରେ ୧୯,୦୨,୦୦୯ ଟେଷ୍ଟ କରାଯାଇଛି । ମୋଟ ଉପରେ ଭାରତରେ ୩୮.୯୨ କୋଟିରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର କ୍ରମାଗତ ହ୍ରାସ ପାଉଥିବା ପରିଲକ୍ଷିତ ହୋଇଛି । ସାପ୍ତାହିକ ପଜିଟିଭିଟି ହାର ଏବେ ୩.୫୮% ରହିଛି ଏବଂ ଦୈନିକ ପଜିଟିଭିଟି ହାର ରହିଛି ୨.୯୮% । ଦୈନିକ ପଜିଟିଭିଟି ହାର ଗତ ୧୨ ଦିନ ଧରି ୫% ତଳେ ରହିଛି ।
ଭାରତରେ ମୋଟ କୋଭିଡ ଟିକାକରଣ ଆଜି ୨୭.୨୩ କୋଟିକୁ ଅତିକ୍ରମ କରିଯାଇଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୩୭,୪୮,୧୪୭ ସେସନରେ ମୋଟ ୨୭,୨୩,୮୮,୭୮୩ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟା ମଧ୍ୟରେ ୩୩,୦୦,୦୮୫ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,01,03,317
|
|
2nd Dose
|
|
70,47,769
|
|
FLWs
|
|
1st Dose
|
|
1,70,41,025
|
|
2nd Dose
|
|
89,95,949
|
|
Age Group 18-44 years
|
|
1st Dose
|
|
5,17,64,981
|
|
2nd Dose
|
|
11,43,777
|
|
Age Group 45 to 60 years
|
|
1st Dose
|
|
7,90,19,144
|
|
2nd Dose
|
|
1,25,08,833
|
|
Over 60 years
|
|
1st Dose
|
|
6,39,72,814
|
|
2nd Dose
|
|
2,07,91,174
|
|
Total
|
|
27,23,88,783
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଣ୍ଡୋନେସିଆର ଜାକାର୍ତ୍ତା ଗସ୍ତ ପୂର୍ବରୁ ପ୍ରଧାନମନ୍ତ୍ରୀଙ୍କ ବିବୃତ୍ତି
ଆସିଆନ୍ ସମ୍ବନ୍ଧୀୟ ବୈଠକରେ ଅଂଶଗ୍ରହଣ କରିବା ପାଇଁ ମହାମହିମ ଶ୍ରୀ ଜୋକୋ ୱିଡୋଡୋଙ୍କ ନିମନ୍ତ୍ରଣକ୍ରମେ ମୁଁ ଇଣ୍ଡୋନେସିଆର ଜାକାର୍ତ୍ତା ଗସ୍ତ କରୁଛି ।
ମୋର ପ୍ରଥମ କାର୍ଯ୍ୟକ୍ରମ ହେବ ୨୦ତମ ଆସିଆନ-ଭାରତ ଶିଖର ସମ୍ମିଳନୀ । ବର୍ତ୍ତମାନ ଚତୁର୍ଥ ଦଶନ୍ଧିରେ ପ୍ରବେଶ କରିଥିବା ଆମର ଭାଗିଦାରୀର ଭବିଷ୍ୟତ ରୂପରେଖ ବିଷୟରେ ମୁଁ ଆସିଆନ୍ ନେତାମାନଙ୍କ ସହ ଆଲୋଚନା କରିବାକୁ ଆଗ୍ରହୀ । ଆସିଆନ ସହ ସମ୍ପର୍କ ଭାରତର "ଆକ୍ଟ ଇଷ୍ଟ" ନୀତିର ଏକ ଗୁରୁତ୍ୱପୂର୍ଣ୍ଣ ସ୍ତମ୍ଭ । ଗତ ବର୍ଷ ହୋଇଥିବା ବ୍ୟାପକ ରଣନୈତିକ ଭାଗିଦାରୀ ଆମ ସମ୍ପର୍କରେ ନୂତନ ଗତିଶୀଳତା ସୃଷ୍ଟି କରିଛି ।
ଏହାପରେ ମୁଁ ୧୮ତମ ପୂର୍ବ ଏସିଆ ଶିଖର ସମ୍ମିଳନୀରେ ଯୋଗଦେବି। ଖାଦ୍ୟ ଓ ଶକ୍ତି ନିରାପତ୍ତା, ପରିବେଶ, ସ୍ୱାସ୍ଥ୍ୟ ଏବଂ ଡିଜିଟାଲ ରୂପାନ୍ତରଣ ସମେତ ଏହି ଅଞ୍ଚଳର ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଉପରେ ବିଚାର ବିମର୍ଶ କରିବା ପାଇଁ ଏହି ଫୋରମ୍ ଏକ ଉପଯୋଗୀ ସୁଯୋଗ ପ୍ରଦାନ କରେ | ଏହି ବୈଶ୍ୱିକ ଆହ୍ୱାନର ସାମୂହିକ ମୁକାବିଲା କରିବା ପାଇଁ ବ୍ୟବହାରିକ ସହଯୋଗ ପଦକ୍ଷେପ ଉପରେ ମୁଁ ଅନ୍ୟ ଇଏଏସ୍ ନେତାମାନଙ୍କ ସହିତ ମତ ବିନିମୟ କରିବାକୁ ଆଗ୍ରହୀ ।
ଗତବର୍ଷ ବାଲିରେ ଜି-୨୦ ଶିଖର ସମ୍ମିଳନୀ ପାଇଁ ମୋର ଇଣ୍ଡୋନେସିଆ ଗସ୍ତକୁ ମୁଁ ମନେ ପକାଉଛି ଏବଂ ମୋର ବିଶ୍ୱାସ ଯେ ଏହି ଗସ୍ତ ଆସିଆନ ଅଞ୍ଚଳ ସହିତ ଆମର ସମ୍ପର୍କକୁ ଆହୁରି ଦୃଢ କରିବ ।
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଜାତୀୟ ରାଜଧାନୀରେ ହକି ବିଶ୍ୱ କପ୍ ଟ୍ରଫି ଅନାବରଣ କଲେ କେନ୍ଦ୍ର ଯୁବବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ଠାକୁର
ଭୁବନେଶ୍ୱର-ରାଉରକେଲାରେ ଆୟୋଜିତ ହେବ ପୁରୁଷ ହକି ବିଶ୍ୱକପ୍
ଭାରତର ବିଭିନ୍ନ ସହରରେ ବିଶ୍ୱକପ ଟ୍ରଫି ବୁଲିବା ଦ୍ବାରା ହକିର ପ୍ରଚାରପ୍ରସାର ହେବ: ଶ୍ରୀ ଅନୁରାଗ ଠାକୁର
ଏଫଆଇଏଚ ଓଡ଼ିଶା ପୁରୁଷ ହକି ବିଶ୍ୱକପ ୨୦୨୩ର ଟ୍ରଫି ମେଜର ଧ୍ୟାନଚାନ୍ଦ ଜାତୀୟ ଷ୍ଟାଡିୟମରେ ପହଞ୍ଚିଲା
୧୯୭୫ ବିଶ୍ୱକପ ବିଜେତାମାନେ ମଧ୍ୟ ସମାରୋହରେ ଯୋଗ ଦେଲେ
‘ଏଫଆଇଏଚ ଓଡ଼ିଶା ପୁରୁଷ ହକି ବିଶ୍ୱକପ ୨୦୨୩ ଭୁବନେଶ୍ୱର-ରାଉରକେଲା’ର ଟ୍ରଫି ଆଜି ନୂଆଦିଲ୍ଲୀରେ ପହଞ୍ଚିଛି । ମେଜର ଧ୍ୟାନଚାନ୍ଦ ଜାତୀୟ ଷ୍ଟାଡିୟମରେ ହକି ପ୍ରଶଂସକଙ୍କ ସମ୍ମୁଖରେ ବିଶ୍ୱକପ୍ ଟ୍ରଫିକୁ ଅନାବରଣ କରିଥିଲେ କେନ୍ଦ୍ର ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର । ଏହି ଅବସରରେ ୧୯୭୫ ବିଶ୍ୱକପ ବିଜେତା ହକି ଦଳର ସଦସ୍ୟ ଅଜିତ ପାଲ ସିଂ, ଅଶୋକ ଧ୍ୟାନଚାନ୍ଦ, ବ୍ରିଗେଡିୟର ଏଚଜେଏସ ଚିମନୀ, ପୂର୍ବତନ ଅଲିମ୍ପିୟାନ ହରବିନ୍ଦର ସିଂ, ପଦ୍ମଶ୍ରୀ ଜାଫର ଇକବାଲ, ବିନିତ କୁମାର  ପ୍ରମୁଖ ଉପସ୍ଥିତ ଥିଲେ।
ଏହି ଅବସରରେ ଶ୍ରୀ ଠାକୁର କହିଥିଲେ ଯେ ଭାରତର ବିଭିନ୍ନ ସହରକୁ ବିଶ୍ୱକପ ହକିର ଟ୍ରଫି ନିଆଯିବା ଦ୍ବାରା ‘ଏଫଆଇଏଚ ଓଡ଼ିଶା ପୁରୁଷ ହକି ବିଶ୍ୱକପ ୨୦୨୩ ଭୁବନେଶ୍ୱର-ରାଉରକେଲା’ର ପ୍ରଚାରପ୍ରସାର ହୋଇପାରିବ। ବିଶ୍ୱକପ ଟ୍ରଫି ଓଡ଼ିଶା, ଉତ୍ତରପ୍ରଦେଶ, ଝାଡ଼ଖଣ୍ଡ, ପଞ୍ଜାବ ଆଦି ସହର ବୁଲିବା ପରେ ଏବେ ଦିଲ୍ଲୀରେ ଆସି ପହଞ୍ଚିଛି । କିମ୍ବଦନ୍ତୀ ହକି ଖେଳାଳୀ ଓ ପ୍ରଶଂସକମାନଙ୍କ ଉପସ୍ଥିତିରେ ବିଶ୍ୱକପ ଟ୍ରଫି ଅନାବରଣ କରାଯିବା ଫଳରେ ଏହି କ୍ରୀଡ଼ାର ପ୍ରଚାରପ୍ରସାରରେ ସହାୟକ ହୋଇପାରିବ । ଶ୍ରୀ ଠାକୁର କହିଥିଲେ, ଅଲିମ୍ପିକ୍ସ ପରେ ବିଶ୍ୱକପ ହକି ଆଉ ଏକ ବଡ଼ କ୍ରୀଡ଼ା ପ୍ରତିଯୋଗିତା, ଏଫଆଇଏଚ ଓଡ଼ିଶା ହକି ବିଶ୍ୱକପକୁ ପ୍ରୋତ୍ସାହନ ଦେବା ଦିଗରେ ଆମେ ଗୁରୁତ୍ବପୂର୍ଣ୍ଣ ପଦକ୍ଷେପ ନେଉଛୁ।
ପୂର୍ବତନ ହକି ଖେଳାଳୀ ଅଶୋକ ଧ୍ୟାନ ଚାନ୍ଦ ବିଶ୍ୱକପ ଟ୍ରଫି ଟୁର୍ ପାଇଁ ହକି ଇଣ୍ଡିଆକୁ ପ୍ରଶଂସା କରିଥିଲେ। ଏହା ଆଗାମୀ ବିଶ୍ୱକପର ପ୍ରଚାରପ୍ରସାର ଦିଗରେ ଏକ ଗୁରୁତ୍ବପୂର୍ଣ୍ଣ ପଦକ୍ଷେପ ବୋଲି ସେ କହିଥିଲେ।
ସୂଚନାଯୋଗ୍ୟ ଯେ ଜାନୁଆରୀ ୧୩, ୨୦୨୩ ଠାରୁ ‘ଏଫଆଇଏଚ ଓଡ଼ିଶା ପୁରୁଷ ହକି ବିଶ୍ୱକପ ୨୦୨୩ ଭୁବନେଶ୍ୱର-ରାଉରକେଲା’ ଆରମ୍ଭ ହେଉଛି । ୨୯ ଜାନୁଆରୀ ୨୦୨୩ରେ ଫାଇନାଲ ମ୍ୟାଚ୍ ଖେଳାଯିବ। ବିଶ୍ୱକପ ଟ୍ରଫି ଦେଶର ୧୩ ରାଜ୍ୟ ଓ ଗୋଟିଏ କେନ୍ଦ୍ର ଶାସିତ ପ୍ରଦେଶ ବୁଲିବା ପରେ ଡିସେମ୍ବର ୨୫ ତାରିଖରେ ଓଡ଼ିଶାରେ ପହଞ୍ଚିବ। ଗତ ଡିସେମ୍ବର ୫ ତାରିଖ ଠାରୁ ଦେଶବ୍ୟାପୀ ହକି ବିଶ୍ୱକପ ଟ୍ରଫି ଟୁର ଆରମ୍ଭ ହୋଇଥିଲା। ଓଡ଼ିଶା ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ ଏହାର ଶୁଭାରମ୍ଭ କରିଥିଲେ । ପରେ ଏହି ଟ୍ରଫି ପଶ୍ଚିମବଙ୍ଗ, ମଣିପୁର, ଆସାମ, ଝାଡ଼ଖଣ୍ଡ, ଉତ୍ତରପ୍ରଦେଶ, ପଞ୍ଜାବ, ହରିୟାଣା, ନୂଆଦିଲ୍ଲୀ, ମଧ୍ୟପ୍ରଦେଶ, ମହାରାଷ୍ଟ୍ର, ତାମିଲନାଡ଼ୁ, କେରଳ, କର୍ଣ୍ଣାଟକ ଓ ଛତିଶଗଡ଼ ବୁଲୁଛି ।
ଅଧିକ ଫଟୋ ପାଇଁ, ହକି ଇଣ୍ଡିଆ ଫଟୋ ଲାଇବ୍ରେରୀରେ ଲଗ୍ଇନ୍ କରନ୍ତୁ :
କ୍ଲିକ୍: https://photolibrary.hockeyindia.org/
ଏଫଆଇଏଚ ପୁରୁଷ ହକି ବିଶ୍ୱକପ ୨୦୨୩:
ଏଫଆଇଏଚ ପୁରୁଷ ହକି ବିଶ୍ୱକପ ସମ୍ପର୍କରେ ଅଧିକ ସୂଚନା ଓ ଐତିହାସିକ ତଥ୍ୟ ନିମନ୍ତେ ଦୟାକରି
https://www.fih.hockey/events/world-cup
ପରିଦର୍ଶନ କରିପାରିବେ।
ବିଶ୍ୱକପର ଟିକେଟ୍ ବୁକିଂ କରିବା ଲାଗି : https://insider.in/online, ଅଧିକ ବିବରଣୀ ପାଇଁ ଯୋଗାଯୋଗ କରନ୍ତୁ : help@insider.in
ପୁରୁଷ ହକି ବିଶ୍ୱକପର ସର୍ବକାଳୀନ ପରିସଂଖ୍ୟାନ, ପୂର୍ବତନ ବିଜେତା, ସର୍ବାଧିକ ଗୋଲ ସ୍କୋର କରିଥିବା ଦେଶ, ସବୁଠୁ ଅଧିକ ମ୍ୟାଚ୍ ଖେଳିଥିବା ଦେଶ ଏବଂ ଆହୁରି ଅନ୍ୟାନ୍ୟ ସୂଚନା ପାଇଁ ଦୟାକରି ନିମ୍ନ ଲିଙ୍କରେ କ୍ଲିକ୍ କରନ୍ତୁ ।
https://www.fih.hockey/events/world-cup/men/fih-odisha-hockey-mens-world-cup-2023-bhubaneswar-rourkela-1389/archive
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ୍ସ୍ୱନିଧି ଯୋଜନାରେ ୫୦ ଲକ୍ଷ ହିତାଧିକାରୀଙ୍କ ଅନ୍ତର୍ଭୁକ୍ତିକୁ ପ୍ରଧାନମନ୍ତ୍ରୀ ପ୍ରଶଂସା କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଏମ୍ସ୍ୱନିଧି ଯୋଜନାରେ ୫୦ ଲକ୍ଷ ହିତାଧିକାରୀ ମାନଙ୍କ ଅନ୍ତର୍ଭୁକ୍ତିକୁ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ ସୂଚାଇ ଦେଇଛନ୍ତି ଯେ ପିଏମ୍ସ୍ୱନିଧି କେବଳ ବୁଲାବିକାଳି ମାନଙ୍କର ଜୀବନକୁ ସହଜ କରିନାହିଁ ବରଂ ସେମାନଙ୍କୁ ସମ୍ମାନର ସହ ବଞ୍ଚିବାର ସୁଯୋଗ ମଧ୍ୟ ଦେଇଛି ।
ଗୃହ ଏବଂ ନଗର ବ୍ୟାପାର ମନ୍ତ୍ରଣାଳୟ ଦ୍ୱାରା ହୋଇଥିବା ଏକ ପୋଷ୍ଟକୁ X ରେ ଶେୟାର କରି ପ୍ରଧାନମନ୍ତ୍ରୀ କହିଛନ୍ତି
ଏହି ମହାନ ସଫଳତା ପାଇଁ ଅନେକ ଅନେକ ଅଭିନନ୍ଦନ ! ମୁଁ ସନ୍ତୁଷ୍ଟ ଯେ ପିଏମ୍ସ୍ୱନିଧି ଯୋଜନା କେବଳ ସାରା ଦେଶରେ ଆମର ବୁଲାବିକାଳି ମାନଙ୍କର ଜୀବନକୁ ସହଜ କରିନାହିଁ, ବରଂ ସେମାନଙ୍କୁ ସମ୍ମାନର ସହ ବଞ୍ଚିବାର ସୁଯୋଗ ମଧ୍ୟ ଦେଇଛି । ”,
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତରେ ହେଉଥିବା ସକାରାତ୍ମକ ପରବର୍ତନକୁ ଦେଖି ନେତାଜୀ ସୁଭାଷ ଚନ୍ଦ୍ର ବୋଷ ବେଶ ଗର୍ବିତ ଅନୁଭବ କରୁଥିବେ: ପ୍ରଧାନମନ୍ତ୍ରୀ
ଆତ୍ମନିର୍ଭର ଭାରତ ଅଭିଯାନରେ ଆତ୍ମନିର୍ଭର ବେଙ୍ଗଲର ଭୂମିକା ଗୁରୁତ୍ୱପୂର୍ଣ୍ଣ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶନିବାର ନେତାଜୀ ସୁଭାଷ ବୋଷଙ୍କ ଉକ୍ତିକୁ ମନେ ପକାଇ କହିଥିଲେ ଆମର ଏପରି ଲକ୍ଷ୍ୟ ଓ ଶକ୍ତି ରହିବା ଉଚିତ ଯାହା ଆମକୁ ସାହସର ସହିତ ଶାସନ ପରିଚାଳନା କରିବାକୁ ପ୍ରେରଣା ଯୋଗାଇବ । ଆଜିର ଆତ୍ମନିର୍ଭର ଭାରତରେ ଆମ ପାଖରେ ଲକ୍ଷ୍ୟ ଓ ଶକ୍ତି ରହିଛି । ଆତ୍ମନିର୍ଭର ଭାରତର ଲକ୍ଷ୍ୟ ଆମେ ଆତ୍ମଶକ୍ତି ଓ ଦୃଢ ସଂକଳ୍ପ ମାଧ୍ୟମରେ ହାସଲ କରିପାରିବା । ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଉକ୍ତିକୁ ମନେ ପକାଇ ପ୍ରଧାନମନ୍ତ୍ରୀ କହିଛନ୍ତି ରକ୍ତ ଓ ସ୍ୱେଦ ବୁହାଇ ଦେଶ ପାଇଁ କିଛି କରିବା ଆମର ଲକ୍ଷ୍ୟ ହେବା ଉଚିତ । କଠିନ ପରିଶ୍ରମ ଓ ନବୋନ୍ମେଷ ମାଧ୍ୟମରେ ଭାରତରୁ ଆତ୍ମନିର୍ଭର କରା ଯାଇପାରିବ । କୋଲକାତାର ଭିକ୍ଟୋରିଆ ମେମୋରିଆଲରେ ପରାକ୍ରମ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ବକ୍ତବ୍ୟ ଉପସ୍ଥାପନ କରିଥିଲେ ।
ଭାରତରୁ ପଳାୟନ ପୂର୍ବରୁ ନେତାଜୀ ନିଜ ପୁତୁରା ଶିଶିର ବୋଷଙ୍କୁ ପଚାରିଥିବା ଆବେଗପୂର୍ଣ୍ଣ ପ୍ରଶ୍ନର ଉଦ୍ଧୃତି ଦେଇ ପ୍ରଧାନମନ୍ତ୍ରୀ କହିଥିଲେ ଯଦି ଆଜି ପ୍ରତି ଭାରତୀୟ ନିଜ ହୃଦୟରେ ହାତ ରଖି ନେତାଜୀଙ୍କ ଉପସ୍ଥିତି ଅନୁଭବ କରନ୍ତି ତେବେ ସେ ଗୋଟିଏ ପ୍ରଶ୍ନ ଶୁଣି ପାରିବେ ମୋ ପାଇଁ ଆପଣ କିଛି କରିପାରିବେ କି? ଆଜିର ପରିପ୍ରେକ୍ଷୀରେ ଏହି କାମ, ଏହି ଦାୟିତ୍ୱ, ଏହି ଲକ୍ଷ୍ୟ ହେଲା ଭାରତକୁ ଆତ୍ମନିର୍ଭର କରିବା । ଦେଶର ଜନସାଧାରଣ, ପ୍ରତି ଅଂଚଳ, ପ୍ରତ୍ୟେକ ବ୍ୟକ୍ତି ଏହାର ଅଂଶ ।
ଏହି ଅବସରରେ ଉତ୍ପାଦନ ଦକ୍ଷତା ବୃଦ୍ଧି ପାଇଁ ତ୍ରୁଟିଶୂନ୍ୟ ଓ କୁପ୍ରଭାବହୀନ ଉତ୍ପାଦ ପ୍ରସ୍ତୁତ କରି ବିଶ୍ୱରେ ସର୍ବଶ୍ରେଷ୍ଠ ସାମଗ୍ରୀ ଉତ୍ପାଦନ ପାଇଁ ଆହ୍ୱାନ ଦେଇଥିଲେ । ୀ ସ୍ୱାଧୀନ ଭାରତର ସ୍ୱପ୍ନ ଦେଖିବାରୁ ବିରତ ହେବା ନାହିଁ । ବିଶ୍ୱର କୌଣସି ଶକ୍ତି ଭାରତକୁ ଶୃଙ୍ଖଳରେ ରଖିପାରିବ ନାହିଁ ବୋଲି ନେତାଜୀ କହୁଥିଲେ । ପ୍ରକୃତରେ ୧୩୦ କୋଟି ଭାରତୀୟଙ୍କୁ ଆତ୍ମନିର୍ଭର ହେବାରୁ କେହି ରୋକିପାରିବେ ନାହିଁ ।
ଦାରିଦ୍ର୍ୟ, ନିରକ୍ଷରତା, ରୋଗବ୍ୟାଧିକୁ ନେତାଜୀ ସୁଭାଷ ଚନ୍ଦ୍ର ବୋଷ ଦେଶର ଗୁରୁତର ସମସ୍ୟା ଭାବେ ବିବେଚନା କରୁଥିଲେ । ସେ ଦରିଦ୍ରଙ୍କ ପାଇଁ ଚିନ୍ତା କରୁଥିଲେ ଓ ଶିକ୍ଷା ଉପରେ ଅଧିକ ଗୁରୁତ୍ୱ ଦେଉଥିଲେ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟ ସେହି କଥାକୁ ଦୋହରାଇ ଦାରିଦ୍ର୍ୟ, ନିରକ୍ଷରତା, ରୋଗବ୍ୟାଧି, ବିଜ୍ଞାନ ସମ୍ମତ ଉତ୍ପାଦନହୀନତାକୁ ଦେଶର ପ୍ରମୁଖ ସମସ୍ୟା ଭାବେ ବିବେଚନା କରିଛନ୍ତି । ଏହି ସମସ୍ୟା ଦୂରେଇବାକୁ ସମାଜକୁ ଏକାଠି ହେବାକୁ ପଡିବ, ଏକାଠି ପ୍ରୟାସ କରିବାକୁ ହେବ ।
ଦୁର୍ବଳ ଓ ନିଷ୍ପେଷିତ ଓ କୃଷକ ଓ ମହିଳା ସଶକ୍ତିକରଣ ପାଇଁ ଦେଶ ନିରବଚ୍ଛିନ୍ନ ଉଦ୍ୟମ କରୁଥିବାରୁ ପ୍ରଧାନମନ୍ତ୍ରୀ ସନ୍ତୋଷ ବ୍ୟକ୍ତ କରିଛନ୍ତି । ଆଜି ଦେଶର ପ୍ରତ୍ୟେକ ଗରିବ ବ୍ୟକ୍ତି ମାଗଣା ଚିକିତ୍ସା ସୁବିଧା ଓ ସ୍ୱାସ୍ଥ୍ୟ ସେବା ପାଉଛନ୍ତି, ଚାଷୀଙ୍କୁ ବିହନ ଠାରୁ ବଜାର ପର୍ଯ୍ୟନ୍ତ ସୁବିଧାସୁଯୋଗ ପାଉଛନ୍ତି ଓ ଚାଷ ଖର୍ଚ୍ଚ ହ୍ରାସ ପାଇଛି । ଯୁବପୀଢିଙ୍କୁ ଗୁଣବତା ସମ୍ପନ୍ନ ଶିକ୍ଷା ପ୍ରଦାନ ପାଇଁ ଶିକ୍ଷା ଭିତିଭୂମି ବିକଶିତ ହେଉଛି । ଏକବିଶ ଶତାବ୍ଦୀର ଆବଶ୍ୟକତା ପୂରଣ ପାଇଁ ଜାତୀୟ ଶିକ୍ଷା ନୀତି ସାଙ୍ଗକୁ ନୂଆ ଆଇଆଇଟି, ଆଇଆଇଏମ ଓ ଏମ୍ସ ସ୍ଥାପିତ ହୋଇଛି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ସହରାଞ୍ଚଳରେ ଜନସାଧାରଣଙ୍କ ଚଳପ୍ରଚଳ ବନ୍ଦକୁ ସୁନିଶ୍ଚିତ କରିବା ଲାଗି ରାଜ୍ୟଗୁଡିକୁ କେନ୍ଦ୍ରର ନିର୍ଦ୍ଦେଶ
• ବାହାର ରାଜ୍ୟର ଶ୍ରମିକଙ୍କ ପାଇଁ ସମୟୋଚିତ ମଜୁରି ପ୍ରଦାନ ପାଇଁ ବ୍ୟବସ୍ଥା
• ଛାତ୍ରଛାତ୍ରୀ ଓ ଶ୍ରମିକମାନଙ୍କୁ ଘର ଛାଡିବା ଲାଗି କହୁଥିବା ମାଲିକମାନଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ
କ୍ୟାବିନେଟ ସଚିବ ଏବଂ ଗୃହ ବ୍ୟାପାର ମନ୍ତ୍ରଣାଳୟ ରାଜ୍ୟର ମୁଖ୍ୟ ଶାସନ ସଚିବ ଏବଂ ପୁଲିସ ମହାନିର୍ଦ୍ଦେଶକଙ୍କ ସହିତ ନିରବଚ୍ଛିନ୍ନ ଯୋଗାଯୋଗ ରଖିଛନ୍ତି । ଗତକାଲି ଓ ଆଜି କ୍ୟାବିନେଟ ଓ ଗୃହ ସଚିବ ରାଜ୍ୟର ମୁଖ୍ୟ ଶାସଚ ସଚିବଙ୍କ ସହିତ ଭିଡିଓ କନଫରେନ୍ସ ଜରିଆରେ ଆଲୋଚନା ହୋଇଛି ।
ମୋଟାମୋଟି ଭାବେ କହିବାକୁ ଗଲେ, ସମସ୍ତ ରାଜ୍ୟ ଓ କେନ୍ଦ୍ର ଶାସିତ ଅଂଚଳରେ ଲକଡାଉନର ନିୟମଗୁଡିକୁ କଡାକଡି ଭାବେ ପାଳନ କରାଯାଉଛି । ଅତ୍ୟାବଶ୍ୟକ ସାମଗ୍ରୀର ଯୋଗାଣ ଅବ୍ୟାହତ ରହିଥିବା ବେଳେ ଅହୋରାତ୍ର ପରିସ୍ଥିତି ଉପରେ ନଜର ରଖାଯାଇଛି । ଆବଶ୍ୟକସ୍ଥଳେ କାର୍ଯ୍ୟାନୁଷ୍ଠାନ ମଧ୍ୟ ଗ୍ରହଣ କରାଯାଉଛି । ତେବେ ରାଜ୍ୟର କେତେକ ଅଂଚଳରେ ରାଜ୍ୟ ବାହାରକୁ କାମ କରିବାକୁ ଯାଇଥିବା ଶ୍ରମିକମାନେ ନିଜ ରାଜ୍ୟକୁ ଫେରି ଆସୁଥିବା ଲକ୍ଷ୍ୟ କରାଯାଉଛି । ବିଭିନ୍ନ ଜିଲ୍ଲା ଓ ରାଜ୍ୟର ସୀମାଗୁଡିକୁ ସିଲ କରିବା ପାଇଁ ନିର୍ଦ୍ଦେଶ ମଧ୍ୟ ଦିଆଯାଇଛି । ଯେପରି ସହର ଓ ରାଜରାସ୍ତାରେ ଲୋକମାନଙ୍କ ଚଳପ୍ରଚଳ ନ ହୁଏ, ତାହାକୁ ନିଶ୍ଚିତ କରିବାକୁ ରାଜ୍ୟମାନଙ୍କୁ ନିର୍ଦ୍ଦେଶ ମଧ୍ୟ ଦିଆଯାଇଛି । କେବଳ ଅତ୍ୟାବଶ୍ୟକ ସାମଗ୍ରୀ ପରିବହନ ପାଇଁ ଅନୁମତି ପ୍ରଦାନ କରାଯାଇଛି । ଡିଏମ ଆକ୍ଟ ଅନୁସାରେ ଜିଲ୍ଲାପାଳ ଓ ଏସପି ମାନେ ଏହିସବୁ ନିର୍ଦ୍ଦେଶାବଳୀକୁ ତ୍ୱରାନ୍ୱିତ କରିବା ପାଇଁ ବ୍ୟକ୍ତିଗତ ଭାବେ ଦାୟୀ ରହିବେ । ବାହାର ରାଜ୍ୟରୁ ଆସି ଅନ୍ୟ ରାଜ୍ୟରେ କାମ କରୁଥିବା ଶ୍ରମିକମାନଙ୍କୁ ସେମାନଙ୍କ କାର୍ଯ୍ୟସ୍ଥଳୀରେ ରହିବା ଓ ଖାଇବାର ବ୍ୟବସ୍ଥା କରିବା ଲାଗି ନିର୍ଦ୍ଦେଶ ଦିଆଯାଇଛି । କେନ୍ଦ୍ର ସରକାର ଏଥିପାଇଁ ଏସଡିଆରଏଫରୁ ଅର୍ଥ ବ୍ୟୟ ପାଇଁ ଆଦେଶ ଜାରୀ କରିଛନ୍ତି । ଏହି ପାଣ୍ଠିରେ ରାଜ୍ୟ ସରକାରମାନଙ୍କ ଯଥେଷ୍ଟ ଅର୍ଥ ମହଜୁଦ ଅଛି ।
ଲକଡାଉନ କାଳରେ କୌଣସି କାଣ୍ଟଛାଣ୍ଟ ନକରି ବାହାର ରାଜ୍ୟର ଶ୍ରମିକମାନଙ୍କୁ ସେମାନଙ୍କ ପ୍ରାପ୍ୟ ଅର୍ଥ ପ୍ରଦାନ କରିବାକୁ କୁହାଯାଇଛି । ଏହି ସମୟରେ ସେମାନଙ୍କ ଠାରୁ ଘର ଭଡା ଦାବି ନକରିବାକୁ ମଧ୍ୟ କୁହାଯାଇଛି । ଶ୍ରମିକ ଓ ଛାତ୍ରଛାତ୍ରୀମାନଙ୍କୁ ଘର ଖାଲି କରିବାକୁ କହୁଥିବା ବ୍ୟକ୍ତିମାନଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ କୁହାଯାଇଛି ।
ଏହିସବୁ ନିୟମାବଳୀର ଉଲଘଂନ କରି ଯୋଉଁମାନେ ବାହାରକୁ ଯିବା ପାଇଁ ବାହାରିଛନ୍ତି, ସେମାନଙ୍କୁ ସମ୍ପୃକ୍ତ ରାଜ୍ୟ ସରକାର 14 ଦିନ ପାଇଁ କ୍ୱାରେଂଟାଇନରେ ରଖିବା ପାଇଁ କୁହାଯାଇଛି । କ୍ୱାରେଂଟାଇନରେ ରଖିବା ନେଇ ସମସ୍ତ ନିୟମାବଳୀ ରାଜ୍ୟଗୁଡିକୁ ପଠାଯାଇଛି । କରୋନା ସଂକ୍ରମଣକୁ ରୋକିବା ପାଇଁ 3 ସପ୍ତାହ ପାଇଁ ଏହି କଟକଣା କଡାକଡି ଭାବେ ଲାଗୁ କରିବାକୁ ସମସ୍ତଙ୍କ ହିତ ଦୃଷ୍ଟିରୁ ରାଜ୍ୟମାନଙ୍କୁ କୁହାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତୀୟ ବାୟୁସେନା ଦ୍ୱାରା କୋଭିଡ ସଂକ୍ରାନ୍ତ ପଦକ୍ଷେପର ସମୀକ୍ଷା କଲେ ପ୍ରଧାନମନ୍ତ୍ରୀ
ଆଜି ଭାରତୀୟ ବାୟୁସେନା ମୁଖ୍ୟ ଏୟାର ଚିଫ ମାର୍ଶାଲ ଆରକେଏସ୍ ଭଦୋରିଆ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।
କୋଭିଡ-19 ସଂକ୍ରାନ୍ତ ପରିସ୍ଥିତିରେ ସହାୟତା କରିବା ଲାଗି ଭାରତୀୟ ବାୟୁସେନା ପକ୍ଷରୁ ଗ୍ରହଣ କରାଯାଇଥିବା ପଦକ୍ଷେପ ସମ୍ପର୍କରେ ସେ ପ୍ରଧାନମନ୍ତ୍ରୀଙ୍କୁ ସୂଚନା ଦେଇଥିଲେ ।
ଦେଶବ୍ୟାପୀ ଏବଂ ବିଦେଶରେ କୋଭିଡ ସଂକ୍ରାନ୍ତ ସମସ୍ତ କାର୍ଯ୍ୟକୁ ଦ୍ରୁତ ଗତିରେ ସମ୍ପାଦନ କରିବା ଲାଗି ହବ ଆଣ୍ଡ ସ୍ପୋକ ମଡେଲରେ ସମସ୍ତ ଭାରୀ ବିମାନ ଏବଂ ଯଥେଷ୍ଟ ସଂଖ୍ୟକ ମଧ୍ୟମ ବିମାନଗୁଡ଼ିକୁ ଉଡ଼ାଣ ନିମନ୍ତେ 24 ଘଣ୍ଟା ପ୍ରସ୍ତୁତ ରଖିବା ନିମନ୍ତେ ନିର୍ଦ୍ଦେଶ ଦିଆଯାଇଛି । ଦିନରାତି ସକ୍ରିୟ ଭାବେ କାର୍ଯ୍ୟ ଜାରି ରଖିବା ନିମନ୍ତେ ସମସ୍ତ ବିମାନରେ ନିୟୋଜିତ ବାୟୁସେନା କର୍ମଚାରୀମାନଙ୍କ ସଂଖ୍ୟା ବୃଦ୍ଧି କରାଯାଇଛି ।
ଅକ୍ସିଜେନ ଟ୍ୟାଙ୍କର ଏବଂ ଅନ୍ୟ ଅତ୍ୟାବଶ୍ୟକ ସାମଗ୍ରୀ ପରିବହନ ଲାଗି ଦ୍ରୁତଗତିରେ, ବ୍ୟାପକତାର ସହ ଏବଂ ନିରାପଦ ଭାବେ ଅପରେସନଗୁଡ଼ିକୁ ବଢ଼ାଇବା ନିମନ୍ତେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଥିଲେ । କୋଭିଡ ସଂକ୍ରାନ୍ତ କାର୍ଯ୍ୟରେ ନିୟୋଜିତ ଭାରତୀୟ ବାୟୁସେନାର କର୍ମଚାରୀମାନେ ସଂକ୍ରମଣ ଠାରୁ ଦୂରରେ ରହିବା ଉପରେ ପ୍ରଧାନମନ୍ତ୍ରୀ ଜୋର ଦେଇଥିଲେ । ସମସ୍ତ କୋଭିଡ ସଂକ୍ରାନ୍ତ କାର୍ଯ୍ୟକଳାପରେ ନିରାପତ୍ତା ସୁନିଶ୍ଚିତ କରିବା ନିମନ୍ତେ ସେ ଆଲୋଚନା କରିଥିଲେ ।
ସମସ୍ତ ଅଞ୍ଚଳରେ ପହଞ୍ଚିବା ଲାଗି ଭାରତୀୟ ବାୟୁ ସେନା ପକ୍ଷରୁ ବଡ଼ ଓ ମଧ୍ୟମ ଆକାରର ବିମାନଗୁଡ଼ିକୁ ନିୟୋଜିତ କରାଯାଇଥିବା ଏୟାର ଚିଫ ମାର୍ଶାଲ ଆରକେଏସ ଭଦୋରିଆ ସୂଚନା ଦେଇଥିଲେ। କୋଭିଡ ସଂକ୍ରାନ୍ତ ଦାୟିତ୍ବ ନିର୍ବାହ ନିମନ୍ତେ ବିଭିନ୍ନ ମନ୍ତ୍ରଣାଳୟ ଏବଂ ଏଜେନ୍ସିଗୁଡ଼ିକ ସହିତ ଦ୍ରୁତ ସମନ୍ବୟ ସୁନିଶ୍ଚିତ କରିବା ସକାଶେ ଆଇଏଏଫ ପକ୍ଷରୁ ସ୍ଥାପନ କରାଯାଇଥିବା ସମର୍ପିତ କୋଭିଡ ଏୟାର ସପୋର୍ଟ ସେଲ୍ ବିଷୟରେ ମଧ୍ୟ ସେ ପ୍ରଧାନମନ୍ତ୍ରୀଙ୍କୁ ସୂଚନା ଦେଇଥିଲେ ।
ଭାରତୀୟ ବାୟୁ ସେନାର କର୍ମଚାରୀ ଓ ସେମାନଙ୍କ ପରିବାରବର୍ଗଙ୍କ ସ୍ୱାସ୍ଥ୍ୟ ବିଷୟରେ ପ୍ରଧାନମନ୍ତ୍ରୀ ପଚାରି ବୁଝିଥିଲେ । ଭାରତୀୟ ବାୟୁସେନା ସମ୍ପୂର୍ଣ୍ଣ ଟିକାକରଣ ଲକ୍ଷ୍ୟ ହାସଲର ନିକଟତର ହୋଇଥିବା ସମ୍ପର୍କରେ ଏୟାର ଚିଫ ମାର୍ଶାଲ ଆରକେଏସ ଭଦୋରିଆ ତାଙ୍କୁ ଅବଗତ କରାଇଥିଲେ ।
ସେ ମଧ୍ୟ ପ୍ରଧାନମନ୍ତ୍ରୀଙ୍କୁ ସୂଚନା ଦେଇଥିଲେ ଯେ ଭାରତୀୟ ବାୟୁସେନା ଅଧୀନରେ ଥିବା ଡାକ୍ତରଖାନା ଗୁଡ଼ିକରେ କୋଭିଡ ଚିକିତ୍ସା ସୁବିଧା ବୃଦ୍ଧି କରାଯାଇଛି ଏବଂ ଯେଉଁଠି ସମ୍ଭବ ନାଗରିକମାନଙ୍କୁ ଚିକିତ୍ସା ପାଇଁ ସୁବିଧା ଦିଆଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସାମ ଓ ସମଗ୍ର ଉତ୍ତର-ପୂର୍ବରେ ପେଟ୍ରୋକେମିକାଲ କ୍ଷେତ୍ରର ବୃଦ୍ଧି ନିମନ୍ତେ ପ୍ରୟାସକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଆସାମକୁ ପେଟ୍ରୋକେମିକାଲ୍ସର ଏକ ପ୍ରମୁଖ ରପ୍ତାନିକାରୀ କରିବା ପ୍ରୟାସ ଭାବେ ଆସାମର ପେଟ୍ରୋକେମିକାଲ ପ୍ଲାଣ୍ଟରୁ ବାଂଲାଦେଶରୁ ପ୍ରଥମ ମିଥାନଲ୍ ପରିବହନକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱଶର୍ମାଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଏହା ଆସାମ ଏବଂ ସମଗ୍ର ଉତ୍ତର-ପୂର୍ବର ପେଟ୍ରୋକେମିକାଲ କ୍ଷେତ୍ରକୁ ବିକଶିତ କରିବ ।’
SR
(
ରେଳ ମନ୍ତ୍ରଣାଳୟ
ଖୋର୍ଦ୍ଧା ରୋଡ଼ - ବଲାଙ୍ଗୀର ରେଳ ପ୍ରକଳ୍ପ : ପୂର୍ବତଟ ରେଳପଥ ମହାପ୍ରବନ୍ଧକଙ୍କ ଦ୍ୱାରା ଖୋର୍ଦ୍ଧା ରୋଡ଼-ନୂଆଗାଁ ରେଳ ସେକ୍ସନ ନୀରିକ୍ଷଣ ଏବଂ ନୂଆଗାଁ ଓ ଦଶପଲ୍ଲା ମଧ୍ୟରେ କାର୍ଯ୍ୟ ସମୀକ୍ଷା
ଖୋର୍ଦ୍ଧା ରୋଡ଼-ବଲାଙ୍ଗୀର ରେଳ ପ୍ରକଳ୍ପର ଅଗ୍ରଗତି କାର୍ଯ୍ୟ ମାନ୍ୟବର ରେଳମନ୍ତ୍ରୀ ଶ୍ରୀ ଅଶ୍ବିନୀ ବୈଷ୍ଣବଙ୍କ ଦ୍ୱାରା ନିୟମିତ ଭାବେ ନଜର ରଖାଯାଉଛି
ଦଶପଲ୍ଲା ଷ୍ଟେସନ ବିଲଡିଂ ସହିତ ନୂଆଗାଁ ଏବଂ ଦଶପଲ୍ଲା ମଧ୍ୟରେ ଚାଲିଥିବା କାର୍ଯ୍ୟ ସମୀକ୍ଷା
ଖୋର୍ଦ୍ଧା ରୋଡ଼ରେ ଚାଲୁରହିଥିବା ରୋଡ୍ ଓଭର ବ୍ରିଜ୍  ନିରୀକ୍ଷଣ
ପୂର୍ବତଟ ରେଳପଥ ମହାପ୍ରବନ୍ଧକ ଶ୍ରୀ ରୂପ ନାରାୟଣ ସୁନକର ଇତି ମଧ୍ୟରେ ଚାଲୁରହିଥିବା ଖୋର୍ଦ୍ଧା ରୋଡ଼-ବଲାଙ୍ଗୀର ରେଳ ପ୍ରକଳ୍ପର ଖୋର୍ଦ୍ଧା ରୋଡ୍ - ନୂଆଗାଁ ରେଳ ସେକ୍ସନକୁନିରୀକ୍ଷଣ କରିଛନ୍ତି ଏବଂ ନୂଆଗାଁ ଓ ଦଶପଲ୍ଲା ମଧ୍ୟରେ ଚାଲୁରହିଥିବା ନିର୍ମାଣ କାର୍ଯ୍ୟ ସହିତ ବିଭିନ୍ନ କାର୍ଯ୍ୟ ସମୀକ୍ଷା କରିଛନ୍ତି |
ଶ୍ରୀ ସୁନକର ମଧ୍ୟ ଖୋର୍ଦ୍ଧା ରୋଡରେ ଥିବା ରୋଡ୍ ଓଭର ବ୍ରିଜ୍  କାର୍ଯ୍ୟର ଯାଞ୍ଚ କରିଛନ୍ତି ଏବଂ ୱିଣ୍ଡୋ ଟ୍ରେଲିଂ ସହିତ ଖୋର୍ଦ୍ଧା ରୋଡ୍ - ନୂଆଗାଁ ରେଳ ସେକ୍ସନ ର ନିରାପତ୍ତା ଓ ଟ୍ରାଫିକ୍ ସୁବିଧା କାର୍ଯ୍ୟର ସମୀକ୍ଷା କରିଛନ୍ତି |
ଏହା ବ୍ୟତୀତ ମହାପ୍ରବନ୍ଧକ ଶ୍ରୀ ସୁନକର ଖୋର୍ଦ୍ଧା ରୋଡ଼-ବଲାଙ୍ଗୀର ନିର୍ମାଣ କାର୍ଯ୍ୟର ଅଗ୍ରଗତି ସମ୍ବନ୍ଧରେ ପଚାରି ବୁଝିଥିଲେ ଏବଂ ନିର୍ମାଣାଧୀନ ସେତୁ ଏବଂ ଅନ୍ୟାନ୍ୟ ନିର୍ମାଣ କାର୍ଯ୍ୟର ସମୀକ୍ଷା କରିବା ସହିତ ଧାର୍ଯ୍ୟ ସମୟ ସୀମା ମଧ୍ୟରେ ନିର୍ମାଣ କାର୍ଯ୍ୟ ସମାପ୍ତ ପାଇଁ ଗୁରୁତ୍ୱାରୋପ କରିଥିଲେ | ବିଶେଷ କରି ଯାତ୍ରୀ କେନ୍ଦ୍ରିକ ସୁବିଧାଗୁଡ଼ିକ ପ୍ରତି ଧ୍ୟାନ ଦେବାକୁ ସେ ଅଧିକାରୀମାନଙ୍କୁ ପରାମର୍ଶ ଦେଇଛନ୍ତି | ମାର୍ଚ୍ଚ 2023 ସୁଦ୍ଧା ନୂଆଗାଁ ଏବଂ ଦଶପଲ୍ଲା ମଧ୍ୟରେ ଥିବା 15.5 କିଲୋମିଟର ଦୈର୍ଘ୍ୟ ରେଳ ସେକ୍ସନ ମଧ୍ୟରେ 57 ଟି ମାଇନର୍ ଏବଂ 03 ଟି ମେଜର ବ୍ରିଜ୍ ସହିତ 15 ଟି ରୋଡ୍ ଅଣ୍ଡର ବ୍ରିଜ୍  ଏବଂ 04 ଟି ରୋଡ୍ ଓଭର ବ୍ରିଜ୍  ସହିତ ଅନ୍ୟାନ ନିର୍ମାଣ କାର୍ଯ୍ୟ ସମାପ୍ତ କରିବାକୁ ଲକ୍ଷ୍ୟ ରଖାଯାଇଛି | ଚଳିତ ଆର୍ଥିକ ବର୍ଷରେ ଏହି କାର୍ଯ୍ୟ ପାଇଁ 190 କୋଟି ଟଙ୍କା ମଞ୍ଜୁର କରାଯାଇଛି |
301 କିଲୋମିଟର ଦୈର୍ଘ୍ୟ ଖୋର୍ଦ୍ଧା ରୋଡ୍-ବଲାଙ୍ଗୀର ରେଳ ଲାଇନ ପ୍ରକଳ୍ପରେ 115.36 କିଲୋମିଟର ପ୍ରକଳ୍ପ କାର୍ଯ୍ୟକ୍ଷମ ହୋଇଛି | ସେଥି ମଧ୍ୟରୁ ଖୋର୍ଦ୍ଧା ରୋଡ଼-ନୂଆଗାଁ 90.43 କିଲୋମିଟର ଏବଂ ବଲାଙ୍ଗୀର ଠାରୁ ଝରତରଭା 24.93 କିଲୋମିଟର ଅଟେ | ନିର୍ମାଣାଧୀନ କାର୍ଯ୍ୟ ମଧ୍ୟରୁ ନୂଆଗାଁ-ଦଶପଲ୍ଲା 15.445 କିଲୋମିଟର ଦୈର୍ଘ୍ୟ ରେଳ ଲାଇନକୁ ମାର୍ଚ୍ଚ 2023 ସୁଦ୍ଧା ଶେଷ ହେବାକୁ ଲକ୍ଷ୍ୟ ରଖାଯାଇଥିବା ବେଳେ ଝରତରଭା-ଖମ୍ବେଶ୍ୱରପଲ୍ଲୀ-ସୋନପୁର  ଦୈର୍ଘ୍ୟ ରେଳ ଲାଇନକୁ ମାର୍ଚ୍ଚ 2023 ସୁଦ୍ଧା ଶେଷ ହେବାକୁ ଲକ୍ଷ୍ୟ ରଖାଯାଇଛି |
ମାନ୍ୟବର ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଓଡ଼ିଶାରେ ଚାଲିଥିବା ବିଭିନ୍ନ ରେଳ ପ୍ରକଳ୍ପ କାର୍ଯ୍ୟ ସହିତ ଏହି ଅଞ୍ଚଳର ରେଳ ଭିତ୍ତିଭୂମି ବିକାଶ ପାଇଁ ପ୍ରାଥମିକତା ଦେଉଛନ୍ତି ଏବଂ ବିକାଶମୂଳକ କାର୍ଯ୍ୟ ଉପରେ ମଧ୍ୟ ନଜର ରଖିଛନ୍ତି | ଖୋର୍ଦ୍ଧା ରୋଡ୍ - ବଲାଙ୍ଗୀର ରେଳ ଲାଇନ ପ୍ରକଳ୍ପ ମାନ୍ୟବର ପ୍ରଧାନମନ୍ତ୍ରୀଙ୍କ ଫୋକସ୍ ପ୍ରୋଜେକ୍ଟ ଅନ୍ତର୍ଗତ ଥିବାରୁ ଏହା ପ୍ରତି ଶ୍ରୀ ବୈଷ୍ଣବ ବିଶେଷ ଧ୍ୟାନ ଦେଉଛନ୍ତି |
ବହୁ ପ୍ରତୀକ୍ଷିତ ଜନସାଧାରଣ କୈନ୍ଦ୍ରିକ ରେଳ ପ୍ରକଳ୍ପ ନିର୍ମାଣ ସମୟରେ ଉପୁଜୁଥିବା ଜମି ଅଧିଗ୍ରହଣ ଏବଂ ଅନ୍ୟାନ୍ୟ ପ୍ରସଙ୍ଗ ଗୁଡିକୁ ଶୀଘ୍ର ସମାଧାନ ପାଇଁ ତୃଣମୂଳ ସ୍ତରରେ ବିଭିନ୍ନ ସରକାରୀ ଓ ଅନ୍ୟାନ ସଂସ୍ଥା ମାନଙ୍କ ସହିତ ସମନ୍ୱୟ ରକ୍ଷାକରି କାର୍ଯ୍ୟକରିବାକୁ ଶ୍ରୀ ବୈଷ୍ଣବ ରେଳ ଅଧିକାରୀ ମାନଙ୍କୁ ପରାମର୍ଶ ଦେଇଛନ୍ତି ଯାହା ଫଳରେ ଖୋର୍ଦ୍ଧା ରୋଡ-ବାଲାଙ୍ଗୀର ରେଳ ଲାଇନ ପ୍ରକଳ୍ପର କାର୍ଯ୍ୟ ଶୀଘ୍ର ଶେଷ ହେବା ପାଇଁ ତୃଣମୂଳ ସ୍ତରର ସମନ୍ୱୟ ଫଳପ୍ରଦ ହେବ ବୋଲି ସେ କହିଛନ୍ତି |
ROM
(Visitor Counter : 64
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ରାଧା ସ୍ୱାମୀ ସତସଙ୍ଗ ବ୍ୟାସର ବାବା ଗୁରୁନ୍ଦିର ସିଂହ ଧିଲନଙ୍କୁ ଭେଟିଛନ୍ତି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ରାଧା ସ୍ୱାମୀ ସତସଙ୍ଗ ବ୍ୟାସର ବାବା ଗୁରୁନ୍ଦର ସିଂହ ଧିଲନଙ୍କୁ ଭେଟିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
“ଏହାପୂର୍ବରୁ ମୁଁ ରାଧା ସ୍ୱାମୀ ସତସଙ୍ଗ ବ୍ୟାସର ବାବା ଗୁରିନ୍ଦର ସିଂହ ଧିଲୋନ ଜୀଙ୍କୁ ଭେଟିବାର ଗୌରବ ଅର୍ଜନ କରିଥିଲି । ଆରଏସଏସବିର ସାମାଜିକ ସେବା ପଦକ୍ଷେପ ବେଶ୍ ପ୍ରଶଂସନୀୟ ।”
HS
(
ଜାହାଜ ଚଳାଚଳ ମନ୍ତ୍ରଣାଳୟ
ପାରାଦୀପ ବନ୍ଦର କ୍ରୀଡା ପରିଷଦ ଦ୍ୱାରା କ୍ରୀଡା ପ୍ରଶିକ୍ଷାର୍ଥୀ ଚୟନ
ପ୍ରମୁଖ ବନ୍ଦର କ୍ରୀଡା ନିୟନ୍ତ୍ରଣ ବୋର୍ଡର କ୍ରୀଡା ପ୍ରଶିକ୍ଷାର୍ଥୀ ସ୍କିମ୍ ଅଧୀନରେ ପାରାଦୀପ ବନ୍ଦର କ୍ରୀଡ଼ା ପରିଷଦ ୯ ସେପ୍ଟେମ୍ବରରୁ ୧୦ ସେପ୍ଟେମ୍ବର ୨୦୨୧ ପର୍ଯ୍ୟନ୍ତ ପାରାଦୀପ ବନ୍ଦର ସ୍ଥିତ ଗୋପାବନ୍ଧୁ ଷ୍ଟାଡିୟମ୍ରେ ଭଲିବଲ୍, କ୍ରିକେଟ୍, ଫୁଟବଲ୍ ଏବଂ ଆଥଲେଟିକ୍ ଭଳି ବିଭିନ୍ନ ବର୍ଗରେ କ୍ରୀଡ଼ା ପ୍ରଶିକ୍ଷାର୍ଥୀ ଚୟନର ଆୟୋଜନ କରିଥିଲା । ଏହି ଚୟନ ପରୀକ୍ଷଣରେ, ଉପରୋକ୍ତ ବର୍ଗର ୩୬୯ ଅଂଶଗ୍ରହଣକାରୀ ଅଂଶଗ୍ରହଣ କରିଥିଲେ । ଉପରୋକ୍ତ ବର୍ଗର ମନୋନୀତ ଖେଳାଳିମାନେ ୩ ବର୍ଷ ପାଇଁ ପାରାଦୀପ ବନ୍ଦର କ୍ରୀଡ଼ା ପରିଷଦ ଅଧୀନରେ ତାଲିମ ନେବେ ।
ବରିଷ୍ଠ ଅଧିକାରୀ, କ୍ରୀଡ଼ା ପ୍ରଶିକ୍ଷକ ଏବଂ ଓଡିଶା କ୍ରିକେଟ୍ ଆସୋସିଏସନର ପ୍ରତିନିଧିଙ୍କ ଏକ କମିଟି ଦ୍ୱାରା ଚୟନ ପ୍ରକ୍ରିୟା କରାଯାଇଥିଲା । ସରକାରଙ୍କ ଦ୍ୱାରା ଜାରି ହୋଇଥିବା କୋଭିଡ୍ ନିର୍ଦ୍ଦେଶାବଳୀ ପାଳନ କରି ସମଗ୍ର ଚୟନ ପ୍ରକ୍ରିୟା କରାଯାଇଥିଲା ।
HS
(Visitor Counter : 171
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ନୂଆଦିଲ୍ଲୀସ୍ଥିତ ଭାରତୀୟ କୃଷି ଗବେଷଣା ପରିଷଦ ଠାରେ ପିଏମ କିଷାନ ସମ୍ମାନ ସମ୍ମେଳନ ୨୦୨୨କୁ ଉଦଘାଟନ କଲେ ପ୍ରଧାନମନ୍ତ୍ରୀ
‘‘କୃଷି-ଷ୍ଟାର୍ଟଅପ୍ କନକ୍ଲେଭ୍ ଏବଂ କିଷାନ ସମ୍ମେଳନ’’ରେ ମହିଳା ଚାଷୀଙ୍କ ଅନଲାଇନ ଅଂଶଗ୍ରହଣ ସୁବିଧା ଯୋଗାଇ ଦେଲା ଆଇସିଏଆର ସିଆଇଡବ୍ଲୁଏ
ପ୍ରତିଷ୍ଠାନ ପକ୍ଷରୁ ପୋଷ୍ୟ ଭାବେ ଗ୍ରହଣ କରାଯାଇଥିବା ଗ୍ରାମରୁ ପାଖାପାଖି ୨୫୦ ମହିଳା ଚାଷୀ କାର୍ଯ୍ୟକ୍ରମରେ ଯୋଗ ଦେଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀସ୍ଥିତ ଭାରତୀୟ କୃଷି ଗବେଷଣା ପରିଷଦ  ଠାରେ ପିଏମ କିଷାନ ସମ୍ମାନ ସମ୍ମେଳନ ୨୦୨୨କୁ ଉଦଘାଟନ କରିଛନ୍ତି। ଏହି ଅବରସରେ ଆୟୋଜିତ କାର୍ଯ୍ୟକ୍ରମର ଜାତୀୟ ଗୁରୁତ୍ବକୁ ଦୃଷ୍ଟିରେ ରଖି, ଭୁବନେଶ୍ବରସ୍ଥିତ ଆଇସିଏଆର-କେନ୍ଦ୍ରୀୟ କୃଷିରତ ମହିଳା ପ୍ରତିଷ୍ଠାନ ପକ୍ଷରୁ କୃଷି ଷ୍ଟାର୍ଟଅପ କନକ୍ଲେଭ ଓ କିଷାନ ସମ୍ମେଳନର ୱେବକାଷ୍ଟ ଆୟୋଜନ କରାଯାଇଥିଲା। ସୋମବାର ଆୟୋଜିତ ଏହି କାର୍ଯ୍ୟକ୍ରମକୁ ମହିଳା ଚାଷୀମାନେ ଅନଲାଇନ ମାଧ୍ୟମରେ ଦେଖିପାରିଥିଲେ। ପ୍ରାରମ୍ଭରେ, ପ୍ରତିଷ୍ଠାନର ନିର୍ଦ୍ଦେଶିକା ଡକ୍ଟର ସବିତା ମିଶ୍ର ଏହି କାର୍ଯ୍ୟକ୍ରମକୁ ସବୁ ପ୍ରତିନିଧି ଏବଂ ଅତିଥିମାନଙ୍କୁ ସ୍ବାଗତ ଜଣାଇଥିଲେ । ସେ ମଧ୍ୟ କୃଷି ଷ୍ଟାର୍ଟଅପ କନକ୍ଲେଭ ଓ କିଷାନ ସମ୍ମେଳନ ସମ୍ପର୍କରେ ମହିଳା ଚାଷୀମାନଙ୍କୁ ସଚେତନ କରାଇଥିଲେ । କାର୍ଯ୍ୟକ୍ରମରେ ମୁଖ୍ୟ ଅତିଥି ତାଙ୍କ ଉଦଘାଟନୀ ବକ୍ତବ୍ୟରେ କୃଷି ବିକାଶରେ ମହିଳା ଚାଷୀଙ୍କ ଗୁରୁତ୍ବ ବିଷୟରେ ଆଲୋକପାତ କରିଥିଲେ। ମହିଳା ଚାଷୀମାନଙ୍କୁ ମୁଖ୍ୟଧାରାକୁ ଆଣିବା ଏବଂ ମହିଳା ସଶକ୍ତିକରଣ କ୍ଷେତ୍ରରେ ପ୍ରତିଷ୍ଠାନର ଭୂମିକାକୁ ପ୍ରଶଂସା କରିଥିଲେ।
ଏହି କାର୍ଯ୍ୟକ୍ରମରେ, ପ୍ରଗତିଶୀଳ ମହିଳା ଚାଷୀମାନେ ସେମାନଙ୍କର ମତବ୍ୟକ୍ତ କରିବା ସହିତ ସେମାନଙ୍କର ଜୀବିକା ସୁଦୃଢ଼ କରିବା ଲାଗି ସରକାରଙ୍କ ପକ୍ଷରୁ ପ୍ରଚଳନ କରାଯାଇଥିବା ଯୋଜନା ଓ ନୀତି ପାଇଁ କୃତଜ୍ଞତା ବ୍ୟକ୍ତ କରିଥିଲେ। ଏହି କାର୍ଯ୍ୟକ୍ରମ ଓଡ଼ିଶାର ମହିଳା ଚାଷୀମାନଙ୍କୁ ଭର୍ଚୁଆଲ ମାଧ୍ୟମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ ଶୁଣିବା ଏବଂ ମେଗା ଇଭେଣ୍ଟକୁ ଦେଖିବା ଲାଗି ସୁଯୋଗ ଦେଇଥିଲା। ଏହି ଲାଇଭ୍ ୱେବକାଷ୍ଟ ସମୟରେ, ମହିଳା ଚାଷୀମାନେ କୃଷି ନବୋନ୍ମେଷ, କୃଷି ଷ୍ଟାର୍ଟଅପ୍ ଉଦ୍ୟୋଗ ଏବଂ ଏକ-ରାଷ୍ଟ୍ର ଏକ ସାର ଯୋଜନା ଭଳି ନୂଆ ସରକାରୀ ଯୋଜନା ସମ୍ପର୍କରେ ଜାଣିବାର ସୁଯୋଗ ପାଇଥିଲେ । ପ୍ରତିଷ୍ଠାନ ପକ୍ଷରୁ ପୋଷ୍ୟ ଭାବେ ଗ୍ରହଣ କରାଯାଇଥିବା ପାଖାପାଖି ୨୫୦ ମହିଳା ଚାଷୀ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ଦୀର୍ଘସ୍ଥାୟୀ କୃଷି ଜ୍ଞାନକୌଶଳ, ବିଭିନ୍ନ କିସମର ଫସଲ ଏବଂ କୃଷି ପରିଚାଳନା ସମ୍ପର୍କରେ କୃଷି ବୈଜ୍ଞାନିକମାନେ ଏହି ଅବସରରେ ମହିଳା ଚାଷୀଙ୍କୁ ସଚେତନ କରାଇଥିଲେ । କାର୍ଯ୍ୟକ୍ରମର ନୋଡାଲ ଅଧିକାରୀ ତଥା ପ୍ରମୁଖ ବୈଜ୍ଞାନିକ ଡକ୍ଟର ଜ୍ୟୋତି ନାୟକ ଶେଷରେ ଧନ୍ୟବାଦ ଅର୍ପଣ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସାମର ତୈଳ କୂପରେ ବିସ୍ଫୋରଣ ଏବଂ ଅଗ୍ନିକାଣ୍ଡ ପରିସ୍ଥିତି ସଂପର୍କରେ ପ୍ରଧାନମନ୍ତ୍ରୀଙ୍କ ସମୀକ୍ଷା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସାମର ଅଏଲ ଇଣ୍ଡିଆ ଲିମିଟେଡ଼ର ତୈଳ କୂପରେ ସଂଘଟିତ ବିସ୍ଫୋରଣ ଏବଂ ଅଗ୍ନିକାଣ୍ଡ ପରିସ୍ଥିତି ସଂପର୍କରେ ଆଜି ସମୀକ୍ଷା କରିଛନ୍ତି । ଆସାମର ତିନସୁକିଆ ଜିଲ୍ଲାର ବାଘଜନ-5 ତୈଳକୂପରେ ବିସ୍ଫୋରଣ ଓ ଅଗ୍ନିକାଣ୍ଡ ଘଟିଥିଲା ।
ଏହି ସମୀକ୍ଷା ବୈଠକରେ ଅନ୍ୟମାନଙ୍କ ମଧ୍ୟରେ ସ୍ୱରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହ, ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଆସାମ ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ, ଅନ୍ୟାନ୍ୟ କେନ୍ଦ୍ର ମନ୍ତ୍ରୀବୃନ୍ଦ ଏବଂ ଭାରତ ସରକାରଙ୍କ ବହୁ ବରିଷ୍ଠ ପଦାଧିକାରୀ ଯୋଗ ଦେଇଥିଲେ ।
ଏହି ତୈଳ କୂପର ମେ 27, 2020 ତାରିଖ ଦିନଠାରୁ ନିୟନ୍ତ୍ରଣ ବାହାରେ ଗ୍ୟାସ ନିର୍ଗତ ଆରମ୍ଭ ହୋଇଥିଲା । ଏହାପରେ ଯେତେବେଳେ ସେହି ଛିଦ୍ରକୁ ନିୟନ୍ତ୍ରଣ କରିବା ସକାଶେ ପ୍ରସ୍ତୁତି ଚାଲିଥିଲା, ସେହି ସମୟରେ ଜୁନ 9, 2020 ତାରିଖରେ ତୈଳକୂପରେ ହଠାତ୍ ଅଗ୍ନିକାଣ୍ଡ ଘଟିଥିଲା । ତୈଳକୂପ ନିକଟବର୍ତ୍ତୀ ସ୍ଥାନରେ ଥିବା ପରିବାରମାନଙ୍କୁ ଅନ୍ୟତ୍ର ସ୍ଥାନାନ୍ତରୀତ କରାଯାଇଛି ଏବଂ ରାଜ୍ୟ ସରକାର ଅଏଲ ଇଣ୍ଡିଆ ଲିମିଟେଡ଼ ସହିତ ମିଶି ସେମାନଙ୍କ ପାଇଁ ରିଲିଫ୍ କ୍ୟାମ୍ପ ପାଇଁ ସ୍ଥାପନ କରିଛନ୍ତି । ପ୍ରାୟ 9000 ଜଣ ବ୍ୟକ୍ତି ସେହି ରିଲିଫ କ୍ୟାମ୍ପରେ ଏବେ ଅବସ୍ଥାନ କରୁଛନ୍ତି । ତତ୍କାଳ ରିଲିଫ ପ୍ରଦାନ ବ୍ୟବସ୍ଥା ସ୍ୱରୂପ, ଜିଲ୍ଲା ପ୍ରଶାସନ ପକ୍ଷରୁ ପ୍ରତ୍ୟେକ ପରିବାରଙ୍କୁ 30 ହଜାର ଟଙ୍କା ଲେଖାଏଁ ନଗଦ ରାଶି ଯୋଗାଇ ଦିଆଯାଇଛି ।
ଆମାମର ମୁଖ୍ୟମନ୍ତ୍ରୀଙ୍କ ମାଧ୍ୟମରେ ପ୍ରଧାନମନ୍ତ୍ରୀ ଆସାମର ଜନସାଧାରଣଙ୍କୁ ନିର୍ଭର ଆଶ୍ୱାସନା ପ୍ରଦାନ କରିଛନ୍ତି ଯେ ଯେଉଁ ପରିବାରମାନେ ଏହି ଦୁର୍ଘଟଣା ଦ୍ୱାରା କ୍ଷତିଗ୍ରସ୍ତ ହୋଇଛନ୍ତି ସେମାନଙ୍କୁ ସମସ୍ତ ପ୍ରକାର ରିଲିଫ ଏବଂ ପୁନଃଥଇଥାନ ସହଯୋଗ ଯୋଗାଇ ଦେବା ସକାଶେ ଭାରତ ସରକାର ପ୍ରତିଶ୍ରୁତିବଦ୍ଧ । ଏକଳି ଦୁଃଖଦ ଘଟଣା ତଥା ଦୁଃସମୟରେ ରାଜ୍ୟ ସରକାରଙ୍କ ସହ କେନ୍ଦ୍ର ସରକାର ଦୃଢ଼ତାର ସହ ଠିଆ ହୋଇଛନ୍ତି । ପ୍ରଧାନମନ୍ତ୍ରୀ ଏହି ପରିପ୍ରେକ୍ଷୀରେ ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟକୁ ନିର୍ଦ୍ଦେଶ ଦେଇଛନ୍ତି ଯେ ଏହି ଘଟଣାର ପୁଙ୍ଖାନୁପୁଙ୍ଖ ଅନୁଧ୍ୟାନ କରାଯିବା ଉଚିତ ଏବଂ ତାହାର ନଥି ପ୍ରସ୍ତୁତ ମଧ୍ୟ କରାଯିବା ଦରକାର । ତାହା ହେଲେ ଭବିଷ୍ୟତ ପାଇଁ ତାହା ବେଶ୍ ଉପକାରସିଦ୍ଧ ହୋଇପାରିବ । ଅଧିକନ୍ତୁ, ନିଜସ୍ୱ ସାଂଗଠନିକ କ୍ଷମତା ତଥା ପଟୁତାର ମଧ୍ୟ ବିକାଶ କରାଯିବା ଉଚିତ ଯଦ୍ୱାରା ଭବିଷ୍ୟତର ଯଦି କେତେବେଳେ ଏଭଳି ଦୁର୍ଘଟଣା ଘଟେ ତେବେ ସେଭଳି ବିପର୍ଯ୍ୟୟକୁ ସଫଳତାର ସହ ମୁକାବିଲା କରାଯାଇପାରିବ ।
ଏହି ସମୀକ୍ଷା ବୈଠକ ବେଳେ ଏହା ସୂଚୀତ କରାଯାଇଥିଲା ଯେ ଭାରତୀୟ ତଥା ବିଦେଶୀ ବିଶେଷଜ୍ଞମାନଙ୍କ ସହାୟତାରେ ଏହି କୂପରୁ ବାଷ୍ପ ନିର୍ଗମନକୁ ବନ୍ଦ କରିବା ଓ ତାହାକୁ କ୍ୟାପିଂ କରିବା ସକାଶେ ବିସ୍ତୃତ କାର୍ଯ୍ୟ ଯୋଜନା ପ୍ରସ୍ତୁତ କରାଯାଇଛି । ଏହି ଯୋଜନାକୁ ଏବେ ନିର୍ଦ୍ଦିଷ୍ଟ ପଦ୍ଧତିରେ ପ୍ରବର୍ତ୍ତନ କରାଯାଉଛି । ସକଳ ପ୍ରକାର ଆବଶ୍ୟକୀୟ ନିରାପତ୍ତା ଗ୍ରହଣ ପୂର୍ବକ ଜୁଲାଇ 7, 2020 ସୁଦ୍ଧା ଏହାର କ୍ୟାପିଂ କରାଯାଇପାରିବ ବୋଲି ଆଶା କରାଯାଉଛି ।